Korfu kanali intsident

Korfu kanali intsident koosneb kolmest 1946. aastal Suurbritannia kuningliku mereväe laevadega Korfu kanalis toimunud vahejuhtumist. Seda peetakse üheks külma sõja esimestest sündmustest. Esimene intsidentidest oli, kui kuningliku mereväe laevade pihta avati Albaania kaitserajatistest tuli. Teine vahejuhtum oli, kui kuningliku mereväe laevad sõitsid otsa meremiinidele. Kolmanda vahejuhtumi sisuks oli kuningliku mereväe demineerijate tegevus Korfu kanalis, mille käigus siseneti Albaania territoriaalvetesse. Albaania esitas selle kohta kaebuse ÜRO-le.

Intsidentide tulemusel andis Suurbritannia Albaania Rahvusvahelisse Kohtusse ning algatati Korfu kanali kaasus. Kohtu otsusel pidi Albaania Suurbritanniale 844 000£ hüvitist maksma. Tänapäeval on see võrdeline umbes 35 miljoni euroga. Korfu kanali vahejuhtumite tulemusel astus Suurbritannia 1946. aastal kahe riigi vaheliste diplomaatiliste suhete loomise kõnelustest tagasi. Diplomaatilised suhted taastusid alles 1991. aastal.

Viited

Välislingid
 Catalogue description for document piece ADM 116/5759, Corfu Channel Incident: correspondence and papers relating to claim against Albanian government, The National Archives
 JSTOR Legal Problems Involved in the Corfu Channel Incident. by Il Yung Chung International Affairs (Royal Institute of International Affairs 1944–), Vol. 37, No. 4 (Oct. 1961), pp. 505–506 (review consists of 2 pages) Published by: Blackwell Publishing on behalf of the Royal Institute of International Affairs
 JSTOR The Eagle Spreads His Claws: A History of the Corfu Channel Dispute and of Albania's Relations with the West, 1945–1965. by Leslie Gardiner International Affairs (Royal Institute of International Affairs 1944–), Vol. 43, No. 2 (Apr. 1967), pp. 372–373

Külm sõda
1946
Albaania ajalugu